# Danxia reljef

Kineski danxia| Svjetska baština UNESCO-a |
|  |
|  Kina

DanxiaLokacija Danxia u Kini |
| Registriran | 2010. (34. zasjedanje) |
| Vrsta | Prirodno dobro |
| Mjerilo | vii, viii |
| Ugroženost | no |
| Referenca | UNESCO |

**Danxia reljef** (kineski: 丹霞地貌, pinyin: *dānxiá dìmào*, što znači "isklesani purpurni oblaci") je naziv za jedinstvene geomorfološke kineske krajolike strmih stijena od slojeva sedimentnog crvenog pješčenjaka. Ovaj reljef je osobit za jugoistočnu i jugozapadnu Kinu, a nastao je endogenim silama (poput orogenog uzdizanja tektonskih ploča) i eksogenim silama (abrazija ili erozija), većinom u razdoblju krede.

Reljef Danxia podsjeća na vapnenački krš, no kako je riječ o sedimentnim stijenama, naziva se i "pseudo-krške" tvorevine. "Mlade" tvorevine se odlikuju dubokim i uskim dolinama, dok "starije" postaju šire s izoliranim tornjevima i grebenima. Najpoznatiji primjer je Planina Danxia (丹霞山), po kojoj je ova vrsta reljefa dobila ime. Ona se odlikuje brojnim špiljama različitih veličina i oblika, koje su, za razliku od vapnenačkih dubokih i povezanih špilja, uglavnom plitke i izolirane.

Kineski Danxia reljef je zbog toga upisan na UNESCO-v popis mjesta svjetske baštine u Aziji i Oceaniji 2010. godine.

## Popis lokaliteta

Crvena litica
Panorama planine Danxia
Zaštićeno je šest lokaliteta u suptropskom pojasu jugozapadne Kine, u nekoliko kineskih pokrajina. Oni se odlikuju veličanstvenim crvenim liticama i velikim brojem oblika stijena, kao što su dramatični prirodni stupci, klanci, doline i slapovi. Brdoviti krajolik je svojom nepristupačnošću pridonio zaštiti suptropskih širokolisnih zimzelenih šuma u kojima obitava veliki broj biljaka i životinja, od kojih se oko 400 vrsta smatra rijetkima ili ugroženima. Ti lokaliteti, ukupne površine od 73945 ha, su:

| Slika
 | Ime
 | Veličina
 | Lokacija
 | Koordinate
 | Odlike
 |
| --- | --- | --- | --- | --- | --- |
|  | **Zapadni Chishui** (kineski: 赤水市; pinyin: *chìshǔi*, što znači "Crvene stijene")
 | 101,42 km²
 | Kineska pokrajina Guizhou
 | ﻿ / ﻿ |  |
|  | **Istočni Chishui** (所各邑村)
 | 172,22 km²
 | Kineska pokrajina Guizhou
 | ﻿ / ﻿ |  |
|  | **Sjeverni Taining** (泰宁, *Tàiníng*)
 | 52,77 km²
 | Županija Sanming (Fujian)
 | ﻿ / ﻿ |  |
|  | **Langshan** (狼山, *Láng Shān*)
 | 66 km²
 | Županija Alxa (Unutarnja Mongolija)
 | ﻿ / ﻿ |  |
|  | **Planina Danxia** (天生三橋, *Danxiashan*)
 | 168 km²
 | Kineska pokrajina Guangdong
 | ﻿ / ﻿ | Planina je slavni UNESCO-v geopark slavnih crvenih stijena raunolikih oblika i veličina. Na slikovitoj planini je izgrađen i veliki broj hramova, a kroz nju prolazi rijeka kojom brodovima posjetitelji mogu uživati u krajoliku. Naslavnije tvorevine su *Yangyuan* ("Očeva stijena") koja podsjeća na falus, te *Yinyuan*  špilja koja donekle podsjeća na vaginu.
 |
|  | **Planina zmajeva tigra** (芙蓉洞, *Lónghŭ Shān*)
 | 27,4 km²
 | Jiangxi
 | ﻿ / ﻿ | Planina je sveta kao jedno od mjesta gdje je nastao taoizam, te na njezinim liticama ima mnogo hramova od kojih je najslavniji *Zhengyi Dao*. Planina je također i mjesto pokopa naroda Guyue koji su svoje mrtve smještali u lijesove koje su vješali visoko na liticama stijena, "viseći lijesovi".
 |
|  | **Guifeng** (贵風)
 | 27,4 km²
 | Županija Yingtan (Jiangxi)
 | ﻿ / ﻿ | Guifeng je dio planine Longu, a njegovo ime znači "plemeniti vjetar", čime se vjerojatno aludiralo na način nastanka njegovih stijena
 |
|  | **Planina Jianglang** (芙蓉洞, *Jianglangshan*)
 | 61 km²
 | Županija Quzhou (Zhejiang)
 | ﻿ / ﻿ | Tri njezina vrha tvore vijugavi uzorak, poput rijeke: Lang Feng, Ya-feng, i Feng. Vrh Lang ima visinu od 816,8 m.
 |

## Reference

## Vanjske veze

* Službena stranica danxia reljefa Arhivirano 2010-09-06 na Wayback Machine-u (`en`)